b'\n_START_ARTICLE_\nMicoriz\xc4\x83\n_START_PARAGRAPH_\nMicoriza (\xc3\xaen plural: micorize, numele \xc8\x99tiin\xc8\x9bific mykorrhiza) este o form\xc4\x83 de simbioz\xc4\x83 \xc3\xaentre fungi \xc8\x99i plante \xc3\xaen care o ciuperc\xc4\x83 intr\xc4\x83 \xc3\xaen contact cu sistemul r\xc4\x83d\xc4\x83cinilor fine unei plante. Denumirea este derivat\xc4\x83 din cuvintele (gr. \xce\xbc\xcf\x8d\xce\xba\xce\xb7\xcf\x82=ciuperc\xc4\x83) \xc8\x99i (gr. \xe1\xbf\xa5\xce\xaf\xce\xb6\xce\xb1=r\xc4\x83d\xc4\x83cin\xc4\x83).\n_START_SECTION_\nIstoric\n_START_PARAGRAPH_\nEndosimbiontul (orice organism care tr\xc4\x83ie\xc8\x99te \xc3\xaen beneficiul reciproc \xc3\xaen corpul sau celulele unui alt organism) originar, probabil un Glomeromycetes, a ap\xc4\x83rut cu aproximativ 450 de milioane de ani \xc3\xaen urm\xc4\x83 \xc3\xaen Paleozoic, probabil \xc3\xaen acela\xc8\x99i timp cu primele plante terestre._NEWLINE_Sedimentul paleontologic din Devonian \xc3\xaen care au fost descoperite fosile prinse \xc3\xaen silicolit (denumit Rhynie Chert), de exemplu Aglaophyton, cu o v\xc3\xa2rst\xc4\x83 de aproximativ 400 de milioane de ani, arat\xc4\x83 componente morfologic identice cu specii din ordinul Glomales. Acest fapt sugereaz\xc4\x83 c\xc4\x83 micorizele au fost instrumentul de colonizare accelerat\xc4\x83 a terenurilor emergente prin capacitatea lor de a extrage ap\xc4\x83 \xc8\x99i minerale din sol. Aceste asocia\xc8\x9bii timpurii au fost, de asemenea, capabile s\xc4\x83 creeze un sol mai rezistent la intemperii, s\xc4\x83 p\xc4\x83streze mai bine apa, \xc3\xaembun\xc4\x83t\xc4\x83\xc8\x9bind \xc3\xaen acela\xc8\x99i timp rezisten\xc8\x9ba plantelor privind stresul osmotic \xc8\x99i \xc3\xaen timp r\xc4\x83coros (mai pu\xc8\x9bin de 15\xc2\xb0 C), \xc3\xaen plus probabil contribu\xc8\x9bia la o mai bun\xc4\x83 supravie\xc8\x9buire a ciupercii \xc3\xaen solurile \xc3\xaenghe\xc8\x9bate de iarn\xc4\x83, \xc3\xaen care micro-ciupercile sufer\xc4\x83 sub un factor de selec\xc8\x9bie suplimentar (De aceste \xe2\x80\x9esimbioze reci\xe2\x80\x9d beneficiaz\xc4\x83, de asemenea, ierburi, cum ar fi orzul.) sau lipsa azotului (de exemplu la molizi), mai departe rezisten\xc8\x9ba lor cu privire la v\xc3\xa2nt \xc8\x99i scurgere \xc8\x99i, probabil, rezisten\xc8\x9ba lor la intensit\xc4\x83\xc8\x9bile excesive ale luminii._NEWLINE_Leg\xc4\x83tura de ciuperci cu r\xc4\x83d\xc4\x83cini de plante au fost cunoscute cel pu\xc8\x9bin de la mijlocul secolului al XIX-lea. Dar descoperirea micorizei a fost un proces \xc3\xaen mai multe etape. Astfel, observatorii timpurii au \xc3\xaenregistrat doar pur \xc8\x99i simplu acest fapt f\xc4\x83r\xc4\x83 a a cerceta \xc3\xaen am\xc4\x83nun\xc8\x9bime rela\xc8\x9biile dintre cele dou\xc4\x83 organisme. \xc3\x8en anii 1840-1880 au ap\xc4\x83rut diverse observa\xc8\x9bii individuale, care au avut leg\xc4\x83tur\xc4\x83 cu fenomenul. Dar de abia botanistul de cet\xc4\x83\xc8\x9benie prusac, dar origine polon\xc4\x83, Franz Michailow von Kamienski (1851-1912) a studiat \xc8\x99i descris fenomenul din 1879 \xc8\x99i rezultatele le-a publicat \xc3\xaen 1882._NEWLINE_Cercet\xc4\x83ri suplimentare au fost efectuate de botanistul \xc8\x99i micologul german Albert Bernhard Frank (1839-1900), care a introdus termenul Mycorrhiza \xc3\xaen 1885. Cei doi savan\xc8\x9bi au recunoscut imaginea general\xc4\x83 corect \xc8\x99i au publicat lucr\xc4\x83ri cu experimente fundate \xc3\xaen mod clar._NEWLINE_Datorit\xc4\x83 capacit\xc4\x83\xc8\x9bii lor de a livra substan\xc8\x9be nutritive direct la r\xc4\x83d\xc4\x83cinile culturilor, \xc3\xaen prezent se investigheaz\xc4\x83 dac\xc4\x83 ciupercile pot fi folosite ca \xc3\xaenlocuitori ai \xc3\xaengr\xc4\x83\xc8\x99\xc4\x83mintelor minerale. Raza de ac\xc8\x9biune statistic\xc4\x83 pentru stocurile de \xc3\xaengr\xc4\x83\xc8\x99\xc4\x83minte anorganice, \xc3\xaen special privind fosforul, este de numai 50 p\xc3\xa2n\xc4\x83 la 100 de ani (fosfor de v\xc3\xa2rf). [4] Micoriza poate fi o alternativ\xc4\x83.\n_START_SECTION_\nDefini\xc8\x9bie \xc8\x99i descriere\n_START_PARAGRAPH_\nMicorizele sunt o component\xc4\x83 major\xc4\x83 a edafonelor (totalitatea organismelor care tr\xc4\x83iesc \xc3\xaen sol, inclus microorganismele). \xc3\x8en aceast\xc4\x83 leg\xc4\x83tur\xc4\x83, hifele unei ciuperci, fiind organul principal al ei, colonizeaz\xc4\x83 r\xc4\x83d\xc4\x83cinile unei plante. Ceea ce se nume\xc8\x99te \xc3\xaen mod obi\xc8\x99nuit ciuperc\xc4\x83, adic\xc4\x83 piciorul \xc8\x99i p\xc4\x83l\xc4\x83ria, este doar un organ efemer al ciupercilor, sporiferul, unde are loc reproducerea sexual\xc4\x83. Ele sunt ca ni\xc8\x99te filamente fine, capabile s\xc4\x83 exploreze un volum foarte mare de sol (mii de metri de filamente miceliene pentru un metru de r\xc4\x83d\xc4\x83cin\xc4\x83). Astfel, ciupercile furnizeaz\xc4\x83 substan\xc8\x9be nutritive \xc8\x99i ap\xc4\x83 pentru plante, iar la r\xc3\xa2ndul lor primesc o parte din asimilatele produse prin fotosinteza plantelor verzi. Astfel, \xc3\xaentr-o p\xc4\x83dure de foioase de exemplu, aproximativ o treime din produsele fotosintetice sunt consumate de ciupercile micorize. Spre deosebire de alte ciuperci de sol, multe din aceste soiuri au lips\xc4\x83 a enzimelor necesare pentru descompunerea carbohidra\xc8\x9bilor complec\xc8\x99i. De aceea depind de produc\xc8\x9bia plantei. De\xc8\x99i rela\xc8\x9bia micoriz\xc4\x83 este de tip simbiotic, un dezechilibru \xc3\xaen rela\xc8\x9bie care poate fi cauzat de o sl\xc4\x83biciune a unuia dintre cei doi parteneri, asocierea poate s\xc4\x83 schimbe \xc3\xaen mod neinten\xc8\x9bionat de-a lungul continuului mutual-parazit. Ciuperca poate ajuta, de asemenea, s\xc4\x83 recicleze masa pierit\xc4\x83 \xc3\xaen favoarea celor doi descenden\xc8\x9bi ai s\xc4\x83i.\n_START_SECTION_\nClasificare\n_START_PARAGRAPH_\nDatorit\xc4\x83 caracteristicilor specifice, micorizele sunt \xc3\xaemp\xc4\x83r\xc8\x9bite \xc3\xaen mod tradi\xc8\x9bional \xc3\xaen trei grupuri diferite: ectomicorize, endomicorize \xc8\x99i micorize arbusculare. O alt\xc4\x83 clasificare face distinc\xc8\x9bia \xc3\xaentre cinci micorize, anume ortoide, ectopice, arbutoide, ericoide \xc8\x99i arbusculare precum dou\xc4\x83 forme antagoniste (orhidee \xc8\x99i monotropoide).\n_START_SECTION_\nEctomicoriz\xc4\x83\n_START_PARAGRAPH_\nMiceliul (toate hifele ramificate) formeaz\xc4\x83 o teac\xc4\x83 dens\xc4\x83 \xc3\xaen jurul v\xc3\xa2rfurilor r\xc4\x83d\xc4\x83cinoase tinere, \xc3\xaenc\xc4\x83 f\xc4\x83r\xc4\x83 scoar\xc8\x9b\xc4\x83. Ca reac\xc8\x9bie, capetele r\xc4\x83d\xc4\x83cinilor se umfl\xc4\x83 \xc8\x99i nu mai dezvolt\xc4\x83 fire p\xc4\x83roase. Dup\xc4\x83 ce acele lipsesc, hifele ciupercii preiau responsabilitatea. Astfel, hifele fungide cresc \xc3\xaen cortexul r\xc4\x83d\xc4\x83cinii, dar nu penetreaz\xc4\x83 \xc3\xaen celulele lor, ci formeaz\xc4\x83 \xc3\xaen spa\xc8\x9biile extracelulare o re\xc8\x9bea care faciliteaz\xc4\x83 schimbul de nutrien\xc8\x9bi \xc3\xaentre ciuperc\xc4\x83 \xc8\x99i plant\xc4\x83, a\xc8\x99a numita \xe2\x80\x9eRe\xc8\x9beaua Hartwig\xe2\x80\x9d (dup\xc4\x83 botanistul silvicultor german Robert Hartig, 1839-1901). Ele ajung foarte departe \xc3\xaen matricea solului, asigur\xc3\xa2nd o absorb\xc8\x9bie bun\xc4\x83 \xc8\x99i extins\xc4\x83 a nutrien\xc8\x9bilor \xc8\x99i a apei. \xc3\x8en plus, micorizele protejeaz\xc4\x83 r\xc4\x83d\xc4\x83cina copacilor de infec\xc8\x9bii prin penetrarea de bacterii sau altor ciuperci._NEWLINE_\xc3\x8en timp ce majoritatea partenerilor de plante pot s\xc4\x83 se dezvolte bine \xc8\x99i f\xc4\x83r\xc4\x83 ciuperci \xc3\xaen locuri potrivite, exist\xc4\x83 unii dintre ei, care sunt obliga\xc8\x9bi s\xc4\x83 aib\xc4\x83 bure\xc8\x9bii ca partener. Forma de ectomicoriz\xc4\x83 este tipic\xc4\x83 \xc3\xaen leg\xc4\x83tur\xc4\x83 cu mesteac\xc4\x83n, fag, pin, salcie \xc8\x99i trandafir. Partenerii din Regnul Fungi sunt, de obicei, ciuperci din ordinele Boletales \xc8\x99i Agaricales din \xc3\xaencreng\xc4\x83tura Basidiomycota, \xc3\xaen cazuri rare, de asemenea, c\xc3\xa2teva specii din cea de Ascomycota, cum au fi trufele sau soiuri din ordinul Pezizales. Se presupune c\xc4\x83 multe ciuperci mari, \xc3\xaen Europa peste 1.000 de specii, dintre altele cele care apar\xc8\x9bin genurilor Amanita, Cantharellus, Clitopilus, Chroogomphus, Cortinarius, Gomphidius, Gyromitra (par\xc8\x9bial), Hebeloma, Hygrophorus, Hydnum, Inocybe, Laccaria, Lactarius, Leccinum, Paxillus, Phylloporus, Ramaria (par\xc8\x9bial), Russula, Suillus, Tricholoma, Tylopilus, Xerocomellus sau Xerocomus, sunt capabile de acest fel de simbioz\xc4\x83. \xc3\x8en urmare o galerie (tip de gen) ale acestor genuri:\n_START_SECTION_\nEndomicoriz\xc4\x83\n_START_PARAGRAPH_\nAici o parte din hifele ciupercii p\xc4\x83trunde \xc3\xaen celulele scoar\xc8\x9bei r\xc4\x83d\xc4\x83cinii partenerului de plante. Acestea din urm\xc4\x83 sunt predominant plante erbacee, numai \xc3\xaen cazuri rare copaci. Re\xc8\x9beaua de hife care \xc3\xaenconjoar\xc4\x83 r\xc4\x83d\xc4\x83cina la ektomicoriz\xc4\x83 lipse\xc8\x99te aici. \xc3\x8en interiorul celulei, ciupercile formeaz\xc4\x83 un fel de organ de aspira\xc8\x9bie pentru absorb\xc8\x9bia nutrien\xc8\x9bilor (haustorium). Astfel, eliberarea substan\xc8\x9belor nutritive \xc8\x99i a apei precum absorb\xc8\x9bia carbohidra\xc8\x9bilor devine posibil\xc4\x83. Speciile de plante din urm\xc4\x83toarele familii sunt aproape \xc3\xaentotdeauna \xc3\xaen simbioz\xc4\x83 cu un partener de ciuperci: Ericaceae, Monotropoideae \xc8\x99i Orchidaceae. Ciupercile simbiotice sunt, \xc3\xaen cea mai mare parte, Basidiomycota|basidiomicete]] din ordinul Cantharellales, precum \xc8\x99i formele lor anamorfice Rhizoctonia \xc8\x99i Ceratorhiza. Cel pu\xc8\x9bin pentru orhidee, aceast\xc4\x83 form\xc4\x83 de endomicoriz\xc4\x83 este obligatorie pentru dezvoltarea lor.\n_START_SECTION_\nImportan\xc8\x9ba pentru aprovizionarea cu fosfa\xc8\x9bi\n_START_PARAGRAPH_\nDintre cele trei elemente nutritive anorganice principale de plante este adesea factorul limitativ \xc3\xaen special fosfatul deoarece nu este disponibil ca potasiul, rezolvat \xc3\xaen \xc3\xaentregime liber \xc8\x99i, de asemenea, nu absorbind \xc3\xaen mod activ ca nitratul, ci doar pasiv prin difuziune. Prin urmare, pentru a putea s\xc4\x83 se aprovizioneze \xc3\xaen mod eficient cu fosfat, r\xc4\x83d\xc4\x83cina plantei ar trebui s\xc4\x83 p\xc4\x83trund\xc4\x83 din ce \xc3\xaen ce mai departe \xc3\xaen zone neexplorate ale solului, dac\xc4\x83 nu ar exista ciuperci micorize care \xc3\xaen majoritatea cazurilor preiau aceast\xc4\x83 treab\xc4\x83. Fire\xc8\x99te, \xc3\xaen solurile humoase, cum au fi cele forestiere, cea mai mare parte a fosfatului este legat organic sub form\xc4\x83 de fosfat inozitol (acid fitic [?]).Aici se ive\xc8\x99te calitatea deosebit\xc4\x83 a ciupercilor ectomicoriziale de a elibera astfel fosfa\xc8\x9bii de compu\xc8\x99ii organici. Copacii din p\xc4\x83dure formeaz\xc4\x83 \xc3\xaempletituri de r\xc4\x83d\xc4\x83cini pentru micoriz\xc4\x83 direct sub frunzele de pe p\xc4\x83m\xc3\xa2nt, acoperind \xc3\xaen acest mod cea mai mare parte a nevoilor lor de fosfat.'